google/wiki40b huggingface dataset:
Rekonvalesenthjemmet Ragnar Berg

Rekonvalesenthjemmet Ragnar Berg var et rekonvalesenthjem for sårede norske frontkjempere under andre verdenskrig. Hjemmet befant seg på Lysebu, nå Lysebuveien 12  på Voksenkollen i Oslo.
Det var oppkalt etter den falne legionæren Ragnar Berg. Mannen som hadde mye av æren for dets eksistens var den rike forretningsmannen, NS-medlemmet og SS-offiseren Olaf Fermann. Per Imerslund tilbrakte tid på hjemmet etter at han i Finland pådro seg skade i krigen mot Russland.
Eiendommen Lysebu var fra 1920 eid av skipsreder Anton Fredrik Klaveness. Hovedbygget ble oppført 1916 av arkitekt Thorvald Astrup og senere utvidet. Eiendommen ble rekvirert til rekreasjonshjem for norske frontkjempere fra Waffen-SS og Den Norske Legion under navnet «Soldatheim Ragnar Berg».
Katrine Maria Eponine Strøm

Film

I 2015 debutere hun som filmregissør med en musikkvideo til The Builder for bandet Violet Road. Hun har også skrevet filmmanus til kortfilmen Myrhull.
Smokey and the Bandit

Handling

Ungkaren Bandit regnes som en legende innen trailermiljøet i USA. En dag blir han oppsøkt av de to utspekulerte forretningmennene Big Enos Burdette og hans sønn, som gir ham en utfordring ingen tidligere har klart. Utfordringen er at han og trailer-kompisen skal kjøre til Texarkana for å hente 400 kasser med ulovlig øl som de skal bringe til Atlanta i Georgia. Alt dette må skje på 28 timer. Før han takker ja klarer han å forhandle seg frem til en anseelig sum penger til en rask bil. Dermed legger de i vei; Bandit foran i en sort Pontiac og Snowman et stykke bak i en lastebil. På turen fra Texas plukker han opp en haikende ung kvinne ved navn Carrie. Det Bandit og kompanjongen ikke vet er at hun egentlig har stukket av fra et bryllup hvor hun skulle gifte seg med sheriffens sønn. Etter en stund har de sheriffen og hans sønn i hælene, og han er villig til å forfølge dem langt utenfor sin egen jurisdiksjon.

Popularitet og økonomi

Smokey and the Bandit ble en stor publikumssuksess, spesielt i USA hvor den spilte inn over $126 millioner og ble den fjerde mest innbringende filmen i 1977. 
Produksjonskostnadene var bare på $3,3 millioner. I tillegg ble Burt Reynolds betalt en millioner dollar på forhånd.

Anmelderne

Den fikk fikk forholdsvis god omtale i USA, noe som gjenspeiles i at den har oppnådd 79 % på Rotten Tomatoes. Den amerikanske filmkritikeren Leonard Maltin har gitt den 3 av 4 stjerner. Den har fått tre av fire filmruller på Film Max.
Den fikk middels god omtale av de norske anmelderne.

Annet

Fra denne har den norske filmen Børning hentet en del inspirasjon.
Varangerhunden

Varangerhunden (Canis lupus varangensis, Canis familiaris varangensis) er den eldste kjente forekomsten av  tamhund i Norge. Varangerhunden, som med stor sikkerhet var en spisshund av type, ble funnet i Sør-Varanger og er datert til cirka år 5 000 f.Kr. Den inngår i de såkalte Varanger-funnene, som ble godt dokumentert av den danske arkeologen Povl Simonsen mellom 1959 og 1968. Man antar at hundetypen må ha vært ganske vanlig på Nordkalotten en gang i tiden. En hypotese er at den en etterkommer av torvhunden, men denne har til nå verken latt seg bekrefte eller avkrefte.
Funnet av varangerhunden viser en rekke fellestrekk med den opprinnelige lapphunden. Et av disse fellestrekkene er at begge mangler 2. premolar på begge sider i overkjeven, et særtrekk de forøvrig deler med norsk lundehund, som også har andre fellestrekk med denne nordiske urhunden.
4 knuter er lik ingen knuter

4 knuter er lik ingen knuter er et triks hvor en knytter fire knuter etter hverandre på en taubit, strammer til, og overrasker med at det blir ingen knuter igjen.
I realiteten hadde de to siste knutene gjort om de to første.
Salman Rushdie

Den kontroversielle Sataniske vers

Den romanen Salman Rushdie nok vil bli husket for i ettertid er Sataniske vers, om en indisk filmstjerne som i drømme blant annet gjennomlever viktige øyeblikk i livet til profeten Muhammed.
Den 14. februar 1989 ble en fatwa utstedt av lederen av Iran, Ayatollah Ruhollah Khomeini, via Radio Teheran. Denne fatwaen krevde at Rushdie måtte henrettes etter å ha skrevet denne boken som var blasfemisk mot Islam. 
Den 7. mars 1989 brøt Storbritannia sine diplomatiske forbindelser med Iran på grunn av dette forholdet.
I mellomtiden fortsatte voldeligheter rundt om i verden med brannbombinger av bokhandlere. Muslimske samfunn rundt i verden holdt offentlige møter hvor kopier av boka ble brent. Flere personer som var tilknyttet oversettelsen eller utgivelsen av bøkene, ble angrepet og alvorlig skadet eller drept. Blant de hardt skadde var den norske forleggeren William Nygaard – eier av Aschehoug forlag. Ingen ble pågrepet for attentatet mot Nygaard, men det antas å ha sammenheng med hans rolle i utgivelsen av boken.
Den 24. september 1998 meddelte Iran at de ikke lenger ville gjøre noe for å skade Rushdie. Dette kom som en forutsetning for å kunne gjenopprette de diplomatiske forbindelsene med Storbritannia. Så snart kontakten var gjenopprettet, snudde de iranske myndighetene og hevdet på nytt dødstruslene mot Rushdie. Tidlig i 2005 ble fatwaen til Khomeini hevdet på nytt av Irans åndelige leder, Ayatollah Ali Khamenei, under en tale til muslimske pilegrimer på sin årlige pilegrimsferd til Mekka. I tillegg har revolusjonsgarden i Iran erklært at dødsdommen mot den britiske forfatteren Salman Rushdie fortsatt er gyldig. Iran har nektet å trekke tilbake fatwaen på grunnlag av det kun er den som utstedte fatwaen, som kan trekke den tilbake.
Rushdie har vært i en langvarig ordkrig med Yusuf Islam (tidligere kjent som musikeren Cat Stevens) om dennes påståtte støtte til dødsstraff for Rushdie.

Andre bøker

I 1981 skrev han boken Midnattsbarn. Romanen Vrede handler om en middelaldrende indisk mann i New York (ikke ulik Salman selv), som lager dukker og blir verdenskjent for sine historier om en av dem. 
Av barnebøker bør Harun og historiens hav nevnes.
Storseglbevarer

Storseglbevarer (engelsk Lord Keeper of the Great Seal) var et engelsk og senere britisk embete, med ansvar for å vokte det store riksseglet. Embetsinnehaveren var en av riksembetsmennene.
Det store riksseglet ble først tatt i bruk av Edvard bekjenneren, som satte rikskansleren til å vokte det. Fra Thomas Beckets tid ble rikskanslerembetet stadig viktigere, og embetsinnehaveren var ofte opptatt med annet. Han ble ofte sendt utenlands som ambassadør, og fordi det var vanlig å utnevne en biskop var han også opptatt med sine kirkelige plikter. Det var derfor ikke uvanlig av man gav seglet til en visekansler.
Når det oppstod midlertidige vakanser i rikskanslerembetet begynte man å utnevne en seglvokter, slik at denne svært viktige oppgaven var ivaretatt. Etterhvert utviklet det seg til et fast embete. Utnevnelsen skjedde ganske enkelt gjennom overrekkelsen av seglet, og ikke ved et letter patent slik det var tilfelle med rikskansleren. Hans status ble endelig bestemt under Elizabeth I, da Nicholas Bacon satt i embetet. Det ble da lovfestet (5 Eliz. c. 18) at han skulle ha samme rang, jurisdiksjon, lovmessig status, skikker og privilegier som rikskansleren. Det ble vanlig at vokteren fikk tittelen rikskansler, og beholdt seglet i det embetet.
Den siste som ble utnevnt til embetet var Robert Henley, da Georg III tiltrådte i 1760.
Maillardreaksjon

Maillardreaksjon er kjemisk reaksjon som skjer mellom karbohydrater og aminosyre, som gir en brun farge og et mangfold av smak- og luktnyanser. Maillardreaksjon er oppkalt etter den franske kjemikeren Luis-Camille Maillard. Reaksjonen resulterer i farge, lukt og smak hos øl, sjokolade, kaffe, ristet brød og mange andre typer ristet eller stekt mat.
Kristin Scott Thomas

Biografi

Kristin Scott Thomas mistet sin far i 1964 i en flyulykke, og hennes stefar døde seks år senere på tilsvarende måte. Som ung var hun au pair i Paris, hvor hun senere studerte på teaterskole. Hun ble gift med den franske lege François Oliviennes, som hun har tre barn med.  
Hun ble utnevnt til offiser av Order of the British Empire i 2003. I nyttårslisten for 2015 ble hun forfremmet til kommandørdame (DBE) av samme orden. Hun ble derved adlet og fikk rett til tiltaleformen lady foran sitt navn.
Faunula

Utseende

Middelsstore, brune sommerfugler med avrundede vinger. Oversiden er brun med én stor øyeflekk på forvingen og et bånd av små flekker på bakvingen.

Levevis

Larvene lever sannsynligvis på bambus i slekten Chusquea.

Utbredelse

Slekten er utbredt i Chile.
Feldwebel

Feldwebel er en tysk militær grad som har eksistert minst siden det 18. århundre. Den er også brukt som tittel helt siden middelalderen. Graden tilsvarer sersjant i andre lands system.

Det 19. århundre og keiserriket

Graden ble tatt i bruk i stort omfang fra begynnelsen av det 19. århundre. Frem til 1918 var feldwebel den høyeste underoffisersgrad, og hadde gjerne oppgaver som ellers ligger under en sersjantmajor. 
I 1877 innførte man graden Feldwebel-Leutnant, som kunne gis til veteraner i reserven. En feldwebel-leutnant hadde offisersrang, men sto under selv den yngste sekondløytnant, og var sosialt på et lavere trinn.
Liv (TV-film)

Handling

Jula nærmer seg. Den unge kvinnen Elisabeth, som har flyttet til storbyen, vender hjem til Vestlandet - til en mor, en søster og et liv som hun trodde hun hadde lagt bak seg. Mange følelser bryter fram i Eliabeth den første julen etter at faren døde.
Slemme barn

Slemme barn er en barnebok fra 2008 skrevet av Knut Nærum og Bjørn Ousland.
Samma hen du fær

Samma hen du fær er et musikkalbum med Narum, utgitt i 2009. Dette er bandets debutalbum.
Tetrablemmidae

Utseende

Stort sett små, oftest lyst fargede edderkopper (gjerne rødgule). Øynene sitter samlet i et område nokså langt tilbake på forkroppen. Hos slekten Tetrablemma er det bare fire øyne, eller ingen. Bakkroppen er oval. Beina er forholdsvis spinkle.

Levevis

Disse edderkoppene bygger etter alt å dømme ikke fangstnett. De har oftest blitt funnet mellom strø og i jorda, noen arter lever også i huler. En del arter har reduserte øyne og en blek, tynnhudet kropp, vanlige trekk ved arter som lever underjordisk.

Utbredelse

Familien er utbredt i tropene over hele Jorda, med flest arter i Sørøst-Asia.
Rabalen

Rabalen er en setergrend i Øystre Slidre kommune i Valdres, Oppland fylke. Stølen ligger på sør-østsiden av Vangsjøen. På det meste har det vært 13 støler i drift på Rabalen (Kleiven, Steinsli. øvre og nedre Skogen, Rudi, Småbrøtin, Ringli, Skaare, Listerud, Bergo, Ringstad, Hoverud og trolig en støl tilhørende en av Rogne-gårdene). Fortsatt er noen av disse i aktivt bruk med kyr og geiter. Ved Rabalen ligger også Vangsjøen Fjellstue og området preges ellers av fritidsboliger.
Navnet er opprinneleg hentet fra fjelltoppen Rabalsmellen som ligger rett ved. En rabal er i dialekt en stang over ildstedet, brukt til å henge gryta på. Rabalsmellen sett frå Buahaugen har profilen til en rabal.
Under en tysk aksjon mot norske motstandsfolk i juni 1944 ble flere av stølene på Rabalen brent. En gruppe motstandsfolk fra sentralforlegningen hadde hatt tilhold på Rabalen og Buahaugen.
Rabalen er et godt utgangspunkt for fot- og skiturer. DNT har fra Rabalen (Vangsjøen Fjellstue) merket ruter til Storeskag (8 timer) Svarthamar (7 timer) og Nythun (6 timer). I tillegg er det flere lokalt merkede turer utfra Rabalen. For eksempel til Rabalsmellen (1/2-3/4 time), Rundemellen (2-2 1/2 time) eller Trøllåsen (1 time).
På vinterstid kjøres det opp en rekke skiløyper i området. Løypenettet ved Rabalen er i tillegg knyttet opp mot løypene ved Yddin, Beitostølen og Leirin. Den 7 mil lange løypa mellom Beitostølen og Danebu går forbi Rabalen.
Stian Balducci

Bakgrunn

Techno og klubbmusikk fikk Balducci til å starte med musikkproduksjon
 og fra tidlig alder har han vært med på å drive norsk eletronisk musikk fremover og i samarbeid med det bergenbaserte konseptet, Ploink, har han flere utgivelser og opptredener under aliaset +plattform. Sammen med det folk, jazz og improvfokuserte plateselskapet NORCD, ga Balducci ut Hildr, sammen med Karoline Gullberg (Gullberg/Balducci), en vinyl hvor norsk folk møter samtidselektronika.  i 2016 spilte Balducci på Festival International de Jazz de Montreal, i form av et remixprosjekt sammen med Erik Honoré, Eivind Aarset Band med Jan Bang og Nils Petter Molvær Solo.
Waldemar Verner

Waldemar Verner (* 27. august 1914 i Chemnitz; † 15. februar 1982) var offiser i Volksmarine i NVA i DDR. Han var Paul Verners bror.
Strömma

Strömma er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 579 innbyggere.
Førti-gruppen

Førti-gruppen (engelsk: Forty Group) var en gruppe eller organisasjon i Kenya på midten av 1900-tallet som besto hovedsakelig av medlemmer av Kenya African Union som sluttet seg til bruk av vold for å bli hørt. Navnet er en oversettelse av kikuyu-uttrykket Anake a 40 («de førti unge menn»). Organisasjonen ble også kalt Kiama kia 40 («de 40s politiske parti»). Tallet 40 er en henvisning til året 1940, året da de fleste av medlemmene ble innkalt til militærtjeneste i de britiske styrkene.
Organisasjonen bestod hovedsakelig av menn som kom rett var militær tjeneste under andre verdenskrig. Den ble grunnlagt av Mwangi Macharia og utviklet seg etter hvert til Mau Mau-opprøret på 1950-tallet.
Stanley Mathenge var en av lederne i Førti-gruppen.
Bendik Singers

Bendik Singers (1971–75) var en norsk vokalkvartett satt sammen av Arne Bendiksen for å delta i Melodi Grand Prix 1973 med hans komposisjon «Å, for et spill». Sangen kom på en sjuendeplass i Eurovision Song Contest 1973 og hadde tekst av Robert Williams.
Kvartetten besto av Anne-Karine Strøm, Ellen Nikolaysen og brødrene Bjørn Kruse og Philip Kruse. Etter finalen i Oslo 17. februar 1973 bar det til den 18. Eurovision Song Contest i Luxembourg 7. april. Da hadde sangen blitt oversatt til engelsk med tittelen «It's Just a Game». Carsten Klouman var dirigent, og Norge endte blant de ti beste for første gang siden 1966. John Andreassen var NRKs kommentator.  
Bendik Singers hadde også en hit med «Om hele verden sang i kor». Sensommeren 1973 overtok Anne Lise Gjøstøl for Nikolaisen, men bare på utlån fra EMI. Nikolaisen ble nemlig nektet videre deltakelse av sitt plateselskap Phonogram. Gruppen vant også Melodi Grand Prix 1974 som bakgrunnskor for Anne-Karine Strøm og deltok dermed også i Eurovision Song Contest 1974 i Brighton. Bidraget endte på delt 14.- og sisteplass med bare 3 stemmer. Dirigent Frode Thingnæs uttalte neste morgen at «… Melodi Grand Prix har utviklet seg til en folkemeningens bingohall langt vekk fra den opprinnelige ideen – å høyne kvaliteten på underholdningsmusikken».
Gruppa ble oppløst i 1975, og Nikolaysen og Strøm vant Melodi Grand Prix i henholdsvis 1975 og 1976, mens Philip A. Kruse var tekstforfatter av vinnerbidragene i  1974, 1976 og 1979.
What Do You Want to Make Those Eyes at Me For?

«What Do You Want to Make Those Eyes at Me For?» er en amerikansk sang fra 1916. Ada Jones og Billy Murray hadde den originale versjonen i 1917. Sangen var nummer tre på singlelisten i USA. Sangen inneholder 2 vers som flere artister blant annet Emile Ford & His Checkmates har hoppet over. Melodien er skrevet av James V. Monaco og teksten er skrevet av Joseph McCarthy samt Howard Johnson.
En versjon produsert av Michael Barclay ble en nummer én-slager med Emile Ford & The Checkmates i jul- og nyttårsperioden 1959/1960. Dens første uke på den britiske Top 20 singlelisten begynte 31. oktober 1959 og den tilbrakte sytten uker der. «What Do You Want to Make Those Eyes at Me For?» lå på førsteplassen i de to første ukene av 1960 og tok over etter Adam Faiths «What Do You Want?». Den ble selv etterfulgt av Anthony Newleys «Why» som nummer én på Top 20-singlelisten 23. januar 1960.
Versjonen til Emile Ford & His Checkmates  lå femten uker på VG-lista 1959–1960 og lå på førsteplassen i syv uker.
Shakin' Stevens gjorde også en suksessfull coverinnspilling i 1987. Den versjonen entret Top 20-singlelisten 28. november 1987, tilbrakte åtte uker der og nådde en førsteplass.

Norsk versjon

Terje Mosnes har skrevet en norsk tekst. På norsk bærer den tittelen «Nå må'ru slutt opp med å se på meg sånn».
Panay (øy)

Næringsveier

Landbruk og gruvedrift er hovednæringer på Panay. Dyrking og høsting av ris, kokosnøtter, bananer, hvete, mango, sukker, tobakk, samt abacá, det siste tidligere kjend som råstoff for manilla-tau, sysselsetter hoveddelen av inbyggerne.
I gruvene blir det utvunnet gull, sølv, kopper, mangan, marmor, kull, krom, magnetitt, kaolin, saltstein, sand og stein.

Historie

Panay var fra 1200-tallet sete for Madja-as-sambandet, en statsdanning i Visayas. Statssambandet var på høyden av sin makt på 1400-tallet. Gjennom fredslutninger og traktater ble Madja-as innlemmet i det spanske imperium kring 1569.
Grunnvatnet naturreservat

Grunnvatnet naturreservat ligger i Ballangen kommune i Nordland. Naturreservatet består av Grunnvatnet med Knutvatnet, Djupvatnet og en del av Børselva. Området har et areal på 4450 dekar, hvorav 3300 dekar ferskvann. Området er vernet for å bevare et våtmarksområde av klar nasjonal og delvis internasjonal betydning. Det er et av de viktigste hekkeområdene for våtmarksfugl i Nordland.
Morley Calvert

Morley Calvert (født 11. juni 1928 i Brantford, død 6. september 1991 i Hamilton) var en canadisk komponist og orkesterleder. 
Morley Calvert var tilknyttet frelsesarmeen, flere av hans verker er dog basert på fransk og canadisk folkemusikk. Han er mest kjent for sine komposisjoner for messingblåsere. Hans Introduction, Elegy and Caprice var pliktnummer i forbindelse med det første europamesterskapet for brassband i 1978.
Gunnar From

Karriere

From deltok ved EM i kjelkehockey 2007, der Sverige kom på 4.-plass. 
Han deltar i kjelkehockey under Paralympiske vinterleker 2014 i Sotsji i Russland.
Ådnamarka skole

A-Å

Skolen har valgt «A - Ådnamarka» som sin visjon. Visuelt uttrykkes dette med en grønn A samt en rosa og grønn Å. Visjonen skal oppsummere at ved Ådnamarka skole skal hele mennesket dannes og utdannes. Foruten Bergen kommunes satsningsområder vektlegger Ådnamarka det psykososiale læringsmiljø, og benytter seg av adferdsprogrammet PALS - Positiv Adferd, Støttende Læringsmiljø og Samhandling. PALS-arbeidet blir ofte knyttet opp opp mot de praktisk-estetiske fagene.

Kunstfag

Skolen satser på praktisk-estetiske fag. Faglærerne i kunst & håndverk, mat & helse samt musikk er også profesjonelle fagbokforfattere, designere, kokker og musikere.
Skolens korridorer og baser er utsmykket med elevarbeider, og profesjonelle kunstnere har bidratt med utsmykning både ute og inne. På fasaden utvendig har Sveinung Unneland tatt utgangspunkt i barnetegning i utsmykningen. Kunsten skal gi tanker til blyantstreker i ulike farger. I kunstverkene inne i biblioteket/kultursalen har Torunn Skjelland hatt resirkulering som utgangspunkt, og det er brukt plastkorker fra juicekartonger og brusflasker. 
Rett før sommerferien tar til har skolen utstilling av elevarbeider. I forbindelse med Arna kirkes 150-årsjubileum i 2015 dekorerte elever fra skolen kirken med Frans av Assisis bønn på to bannere som hang på hver side av altertavlen i hele jubileumsåret. Bannerne ble først tatt ned etter bispevisitasen i desember 2016. Under bispevisitasen ble elever fra 5. - 7. trinn filmet da de sang Frans av Assisis bønn. Dette ble senere til musikkvideoen: 733koret - Frans av Asissis bønn | Prayer of St. Francis Choir - Make me a channel of your peace, som ble publisert på YouTube. Skolen lager også egne undervisningsvideoer som publiseres på YouTube.
Musikkfaget bruker undervisningsmetoder som trommesirkel, body percussion, dans & dramaøvelser og barneband. Kunststudenter fra Fakultet for kunst, musikk og design ved Universitetet i Bergen har praksis på skolen. Mastergradsstudenter i musikkpedagogikk fra Høgskulen på Vestlandet har mastergradspraksis ved Ådnamarka skole, og hvert år produserer 7. trinn en elevrevy som blir anmeldt i Bygdanytt.

Festspillene i Bergen

Under Festspillene i Bergen 2016 var skolen vertskap for festspillartisten Torgeir Vassvik, som opptrådte på skolen 2. juni 2016.
Skolens elever var festspillartister under Festspillene i Bergen i 2017. Med inspirasjonskilder som Frank Zappa og sykkel-VM i Bergen 2017, komponerte BIT20 Ensemble en «sykkelsymfoni» i samarbeid med elevene på 6. klassetrinn. Verket Bicyclophony – en sykkelsymfoni ble urfremført på Torgallmenningen 2. juni 2017, av BIT20 Ensemble og elevene fra 6. trinn.
Helen Dohlmann

Verker

Av hennes verker kan nevnes; Sorg (1909) som ble utstillet i både Paris, München og København; Hospitalsdirektør Gredsted (1912);  Hagar og Ismael (1917); En dreng, der leger hest på en skildpadde (1921) samt flere portrettbyster og statuer. Hun deltok i flere konkurranser om offentlige monumenter, deriblant over skolelederen Nathalie Zahle. 
Dohlmann var ugift og ble begravet på Solbjerg Parkkirkegård, Frederiksberg.
Herbert Gerigk

Før Nasjonalsosialismen

Etter å ha blitt doktor i 1928 habiliterte Gerigk seg i 1932 med en arbeid over den italienske komponisten Giuseppe Verdi. Dette var den første betydelige musikkvitenskapelige elhetsfremstilling om Verdi i Tyskland, og den utkom i serien «Die großen Meister der Musik».

Nasjonalsosialismens Tyskland og annen verdenskrig

I 1932 ble Gerigk medlem i NSDAP og i 1933 i SA. Deretter var han Kreiskulturwart i Danzig. Fra 1935 arbeidet han i det nasjonalsosialistiske tyske rike som «Leiter der Hauptstelle Musik im Amt Rosenberg». I 1935 ble han medlem i SS.
Gerigk overtok planleggingen av Alfred Rosenbergs musikkpolitikk, og var ansvarlig for dens utøvelse i Amt Rosenberg. Dette hadde som mål å fjerne jødiske elementer fra musikklivet, fjerne jøder fra sine stillinger og undertrykke bruken av den såkalte Neue Musik. Fra 1937 var han utgiver av tidsskriftet Die Musik.
Gerigks mest kjente verk er det antisemittiske Lexikon der Juden in der Musik, som han utgav i samarbeid med Theophil Stengel fra Reichsmusikkammer. Oppslagsverket skulle forebygge at det ble oppsatt eller fremført verker av «jøder» eller de ifølge Nürnberglovene såkalte «halvjøder». I den tyske musikktradisjon var det forankret en rekke verker som det var særlig vanskelig å tilsidesette, som verker av komponistene Felix Mendelssohn Bartholdy og Gustav Mahler. Her gjorde leksikonet bruk av løgner og bevisst kildefusk for å sverte komponist eller verk.
Også under annen verdenskrig inntok Gerigk en viktig rolle i antijødiske tiltak. Han ledet «Amt Musik» i Einsatzstab Reichsleiter Rosenberg (ERR) og særlig Sonderstab Musik, som forestod plyndringer av kulturgods ide okkuperte land og transporten av dette til Tyskland. I det okkuperte Frankrike røvet Gerigks folk i løpet av to år saker fra 34.500 jødiske hus og leiligheter, blant annet bostedene til Emmerich Kálmán, Darius Milhaud, Fernand Halphen, Arno Poldes, Gregor Piatigorski og Wanda Landowska. I 1942 skrev han: «Die Frage muß aufgeworfen werden, ob es im Zeichen der Liquidierung des Judentums in Europa angebracht ist, jüdische Mischlinge als Kulturschaffende in irgendeiner Form zuzulassen.»
I 1943 ble han hovedskriftleder av det av Rosenberg ledede tidsskrift Musik im Kriege. I 1944 ble han forfremmet til SS-Hauptsturmführer i Sicherheitsdienst.

Etterkrigstiden

Etter annen verdenskrig slapp Gerigk å stå rettslig ansvarlig for sin delaktighet i jødeforfølgelsene. Riktignok var hans nasjonalsosialistiske fortid et hindre for hans videre akademiske karriere. Han kunne imidlertid virke som musikkritiker for Dortmund-avisen Ruhr-Nachrichten. I 1953 forsøkte han med hjelp fra støttespillere i CDU og FDP å bli Kulturdezernent (kultursjef) i Bochum, men lyktes ikke i det. I 1954 offentliggjorde han Fachwörterbuch der Musik på Verlag Bernhard Hahnefeld, som tidligere hadde utgitt «Lexikon der Juden in der Musik».
Gerigk ble bisatt på Ostenfriedhof i Dortmund.
Beachhåndball ved Asian Beach Games 2012

Beachhåndball var en av øvelsene ved Asian Beach Games 2012.
Samuel Armenteros

Landslaget

13 . juni 2017 fikk han sin første landskamp for Sverige mot Norge. Han scoret også sitt første landslagsmål i samme kamp.